b'\n_START_ARTICLE_\nJo\xc5\xbee Kolar\n_START_SECTION_\n\xc5\xbdivljenjepis\n_START_PARAGRAPH_\nKolar je leta 1954 diplomiral na ljubljanski fakulteti za arhitekturo, gradbeni\xc5\xa1tvo in geodezijo (FAGG) in prav tam 1983 tudi doktoriral. Od 1977 je bil izredni in v obdobju 1983 do 1991 redni profesor na gradbenem oddelku FAGG.\n_START_SECTION_\nDelo\n_START_PARAGRAPH_\nKolar je sprva vodil gradbi\xc5\xa1\xc4\x8da nato je bil projektant pri ljubljanski Kanalizaciji, od 1973 tudi njen direktor in po reorganizaciji podjetja pomo\xc4\x8dnik direktorja delavne organizacije Vodovod \xe2\x80\x93 Kanalizacija v Ljubljani. Izdelal je projekt razvoja ljubljanske kanalizacije. Samostojno ali sam je projektiral \xc4\x8distilne naprave v Ko\xc4\x8devju, Postojni in \xc4\x8crnu\xc4\x8dah, kanalizacijo Postojne in mesta Tunis ter vodil projektiranje Centralne \xc4\x8distilne naprave v Ljubljani._NEWLINE_Kolar je zasnoval laboratorij in sistem nepretrganih raziskav kakovosti odpadnih vod. Napisal je ve\xc4\x8d strokovnih \xc4\x8dlankov objavljenih tako doma kot v tujini; je tudi avtor knjige Odvod odpadne vode iz naselij in za\xc5\xa1\xc4\x8dita voda (1983).'